Rīgā, 2021.gada 29.decembrī

**LĒMUMS Nr.23/1-1**

**Par sabiedriskā pasūtījuma gada plāna, ko 2022. gadā īsteno sabiedriskais elektroniskais plašsaziņas līdzeklis VSIA "Latvijas Televīzija", apstiprināšanu**

Pamatojoties uz Sabiedrisko elektronisko plašsaziņas līdzekļu un to pārvaldības likuma 9. pantu, 11.pantu un 17. panta pirmās daļās 3.punktu, kā arī saskaņā ar Sabiedrisko elektronisko plašsaziņas līdzekļu padomes (turpmāk – Padome) ar 2021.gada 08.oktobra sēdes lēmumu Nr.6/1-1 apstiprinātajām „Latvijas sabiedrisko elektronisko plašsaziņas līdzekļu sabiedriskā pasūtījuma plāna sagatavošanas vadlīnijām 2019.–2022.gadam un uzdevumiem 2022.gadam” un ņemot vērā VSIA "Latvijas Televīzija" (turpmāk arī – LTV) 28.12.2021. vēstulē Nr. 99/1-5.2. "*Par Sabiedriskā pasūtījuma 2022.gadam iesniegšanu*" iesniegtos dokumentus par sabiedriskā pasūtījuma plānu 2022. gadam, Padome

**nolemj:**

1. Lēmuma pielikumā noteiktajā redakcijā apstiprināt VSIA "Latvijas Televīzija" sabiedriskā pasūtījuma plānu, ko tā īstenos 2022. gadā.
2. Uzdot VSIA "Latvijas Televīzija" nodrošināt sabiedriskā pasūtījuma 2022. gadam īstenošanu atbilstoši šī lēmuma 1. punktā noteiktajam.
3. Noteikt, ka VSIA "Latvijas Televīzija" sabiedriskā pasūtījuma plāns, ko tā īstenos 2022. gadā, var tikt precizēts līdz 2022. gada 28. janvārim.
4. Nosūtīt šo lēmumu LTV zināšanai un izpildei. Noteikt, ka LTV publicē apstiprinātu VSIA "Latvijas Televīzija" sabiedriskā pasūtījuma plānu, ko tā īstenos 2022. gadā, savā tīmekļa vietnē.
5. Publicēt lēmumu par sabiedriskā pasūtījuma apstiprināšanu, ko 2022.gadā īstenos LTV, Padomes tīmekļa vietnē [www.seplp.lv](http://www.seplp.lv).
6. Par atbildīgo Padomes locekli šī lēmuma izpildes kontrolei noteikt Jāni Eglīti.

Lēmums (bez pielikumiem) ir sagatavots un parakstīts elektroniski uz 2 (divām) lapām.

*Pielikumā:*

1. *VSIA "Latvijas Televīzija" Sabiedriskā pasūtījuma plāns, ko tā īsteno 2022.gadā uz 48 (četrdesmit astoņām) lapām;*
2. *Sabiedriskā pasūtījuma plāns pa ceturkšņiem un gadā kopā (1.pielikums);*
3. *Sabiedriskā pasūtījuma digitālā satura un auditoriju gada plāns (1.2.A pielikums);*
4. *Sabiedriskā pasūtījuma digitālās platformas LSM.LV satura uzskaites gada plāns (1.2.b pielikums);*
5. *Plānotā un faktiskā naudas plūsma un darbības rādītāji (2.pielikums).*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU